Diari Oficial de la Generalitat Valenciana


Sumari del DOGV 7255, del 15-04-2014 (2014/3341)

RESOLUCIÓ de 8 d'abril de 2014, de la Direcció General de Justícia, que declara la vigència de les borses de treball per a la provisió temporal dels llocs dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'Administració de Justícia a la Comunitat Valenciana constituïdes amb data 10 de gener de 2014 i la cancel.lació de les borses anteriors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/3341


Data del document
:   08-04-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 8 d'abril de 2014, de la Direcció General de Justícia, que declara la vigència de les borses de treball per a la provisió temporal dels llocs dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'Administració de Justícia a la Comunitat Valenciana constituïdes amb data 10 de gener de 2014 i la cancel.lació de les borses anteriors. [2014/3341]  
Per mitjà d'una Resolució de 10 de gener de 2014, d'esta Direcció General de Justícia, es van aprovar les llistes definitives de les borses de treball corresponents a la convocatòria de 27 de juny de 2012 per a la provisió temporal de llocs dels Cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'Administració de Justícia a la Comunitat Valenciana.  
  
Així mateix en la mencionada resolució es van declarar constituïdes les esmentades borses de treball, i es va establir que la vigència seria fixada per mitjà d'una resolució posterior a publicar segons el procediment establit en l'article 11 de l'Orde 3/2011, de 21 de setembre, de 2011, de la Conselleria de Justícia i Benestar Social.  
Efectuats els tràmits necessaris per a complir la previsió anterior i de conformitat amb el que establix la disposició transitòria primera de l'esmentada Orde de 21 de setembre de 2011, resolc:  
  
Primer  
Declarar vigents, amb efectes del dia 16 d'abril de 2014, les borses de treball constituïdes per la Resolució de 10 de gener de 2014, d'esta Direcció General de Justícia, per a la provisió temporal dels llocs dels Cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'Administració de Justícia a la Comunitat Valenciana.  
  
Segon  
Declarar cancel·lades, amb efectes de 15 d'abril de 2014, les borses de treball constituïdes per la Resolució de 24 de juny de 2008, per a la provisió de vacants dels Cossos de Metges Forenses, Gestió, Tramitació i Auxili Judicial de l'Administració de Justícia a la Comunitat Valenciana.  
  
Tercer  
Remetre esta resolució per a l'exposició pública davant del Tribunal Superior de Justícia de la Comunitat Valenciana i en les direccions territorials de la Conselleria de Justícia i Administracions Públiques a Alacant, Castelló i València. Així mateix, es comunicarà a les organitzacions sindicals i es publicarà en la pàgina web de la Direcció General de Justícia ().  
  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València en un termini de dos mesos comptadors des de l'endemà de la publicació, segons el que establixen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició del recurs potestatiu de reposició, davant de la Direcció General de Justícia, en el termini d'un mes comptador a partir de l'endemà a la publicació, segons el que establixen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 8 d'abril de 2014.- El director general de Justícia. Julián Ángel González Sánchez.